
Z A P I S N I K
sa sjednice Nastavničkog vijeća Srednje škole Mate Balote


Sjednica Nastavničkog vijeća održana je dana 3. srpnja 2026. godine s početkom u 9:00 sati. 

Na sjednici je bilo nazočno 47 članova Nastavničkog vijeća od ukupno 67 članova. Popis nazočnih članova stavlja se u privitak ovome Zapisniku. Potvrđuje se da je na sjednici bio nazočan potreban broj članova za pravovaljano odlučivanje. 

Sjednicu Nastavničkog vijeća sazvao je Ravnatelj škole, Valter Baldaš, prof. Na početku sjednice ravnatelj je pozdravio nastavnicu Samantu Matković povodom njezina povratka u kolektiv.

Ravnatelj je predložio sljedeći:

DNEVNI RED

1. Usvajanje zapisnika s prethodnih sjednica 
2. Izvješće razrednika nakon dopunskog nastavnog rada 
3. Izvješće razrednika nakon ljetnog roka obrane završnih radova 
4. Učenik/ponos generacije 
5. Zamolbe 
6. Razno

Dnevni red je dan na glasovanje te je jednoglasno usvojen.



Ad 1. Usvajanje zapisnika s prethodnih sjednica
Članovima Nastavničkog vijeća prije početka sjednice dostavljeni su na uvid zapisnici sa sjednica održanih 2. lipnja 2026., 15. lipnja 2026. i 16. lipnja 2026. godine.
Ravnatelj je pojasnio da zapisnik sa sjednice održane 2. lipnja 2026. godine nije ranije stavljen na usvajanje jer ga je bilo potrebno dopuniti, stoga se o njemu odlučuje na ovoj sjednici.
Nakon uvida u dostavljene zapisnike, članovi Nastavničkog vijeća nisu imali primjedbi ni prijedloga za dodatne dopune. Zapisnici sa sjednica održanih 2. lipnja 2026., 15. lipnja 2026. i 16. lipnja 2026. godine jednoglasno su usvojeni.

Ad 2. Izvješće razrednika nakon dopunskog nastavnog rada 

Razrednici su podnijeli izvješća o provedenom dopunskom nastavnom radu koji se održavao od 19. lipnja do 3. srpnja 2026. godine. Dopunski nastavni rad organiziran je za sljedeće razrede i nastavne predmete:

	Razred
	Predmet
	Broj učenika
	Zadovoljili 
	Nisu zadovoljili

	1. JG
	Kemija
	4
	4
	/

	2. JG
	Geografija
	2
	2
	/

	3. JG
	Povijest
	1
	1
	/

	1. AGRO
	Hrvatski jezik
	5
	5
	/

	1. AGRO
	Uzgojne mjere i zahvati u poljoprivredi
	5
	5
	/

	1. EK B
	Hrvatski jezik
	4
	2
	2

	1. EK B
	Osnove računovodstva
	4
	4
	/

	2. EK B
	Hrvatski jezik
	4
	4
	/

	2. EK B
	Osnove ekonomije
	1
	1
	/

	2. EK B
	Računovodstvo troškova i imovine
	4
	3
	1

	3. EK A
	Statistika
	6
	6
	/

	3. EK B
	Hrvatski jezik
	1
	1
	/

	3. EK B
	Statistika
	5
	5
	/

	3. EK B
	Marketing
	3
	3
	/



Nastavničko vijeće primilo je izvješća razrednika na znanje i potvrdilo predložene ocjene. 

Učenici koji nisu zadovoljili upućuju se na popravne ispite koji se trebaju održati do 25.8.2026. U nastavku su predloženi sastavi povjerenstava i termini popravnih ispita pred komisijom:

Hrvatski jezik, 1. EK B – 2 učenika
Pisani dio ispita održat će se 21. kolovoza u 9:00 sati, a usmeni dio u 10:30 sati.
Povjerenstvo: Laura Krajcar, ispitivačica; Tina Horvat, članica; Tihana Fumić Blažević, razrednica, članica i zapisničarka.

Računovodstvo troškova i imovine, 2. EK B – 1 učenik
Pisani dio ispita održat će se 20. kolovoza u 9:00 sati, a usmeni dio u 10:00 sati.
Povjerenstvo: Katarina Justić, ispitivačica; Graciela Bićanić, članica; Marina Blažević, razrednica, članica i zapisničarka.

Prijedlog je dan na glasovanje te je jednoglasno usvojen.

U nastavku je razmatrano pitanje predmetnog ispita iz Tjelesne i zdravstvene kulture za učenicu Charlotte _____, učenicu 1. razreda JG. Ravnatelj je izvijestio članove Nastavničkog vijeća da je učenica negativno ocijenjena iz triju nastavnih predmeta te je donijela odluku o ponavljanju razreda. Iz nastavnog predmeta Tjelesna i zdravstvena kultura učenica je ostala neocijenjena. Budući da sustav e-Matica ne omogućuje unos statusa „neocijenjena” u navedenoj situaciji, prema uputi CARNET-a potrebno je organizirati predmetni ispit i imenovati Povjerenstvo za provedbu ispita.

Predloženo je da se predmetni ispit iz Tjelesne i zdravstvene kulture održi u petak, 3. srpnja 2026. godine u 10:00 sati.
Za provedbu predmetnog ispita predloženo je Povjerenstvo u sastavu:
1. Mišo Milinković – ispitivač 
2. Miroslav Vranić – član 
3. Marina Benčić Martinčević – razrednica, članica i zapisničarka 
Ravnatelj je pojasnio da je formiranje Povjerenstva potrebno kako bi se učenici omogućio pristup predmetnom ispitu. Ako učenica ne pristupi ispitu, iz navedenog nastavnog predmeta zaključit će joj se ocjena nedovoljan (1), koja će se unijeti u e-Maticu, a učenica će ponavljati razred.

Prijedlog o održavanju predmetnog ispita i imenovanju Povjerenstva dan je na glasovanje te je jednoglasno usvojen.


Ad 3. Izvješće razrednika nakon ljetnog roka obrane završnih radova

Razrednici završnih razreda podnijeli su izvješća o ljetnom roku obrane završnih radova. Obrane završnih radova održavale su se od 29. lipnja do 2. srpnja 2026. godine. Izvješća su podnesena za učenike obrazovnih programa:
· agrotehničar 
· ekonomist 


	Razred
	Prijavili
	Pristupili obrani
	Uspješno obranili
	Neuspješno

	4. AGRO
	17
	14 + 1*
	13
	1 

	4. EK A
	22?
	22?
	22?
	/

	4. EK B
	25
	24
	23
	1


* U ovom roku obrani završnog rada pristupila je i učenica koja u prethodnoj školskoj godini nije predala završni rad te je obranu uspješno položila.

Nastavničko vijeće primilo je izvješća razrednika na znanje te su izvješća jednoglasno prihvaćena.

Ad 4. Učenik/ponos generacije 

Stručna suradnica Maja Jugovac podnijela je izvješće Povjerenstva za izbor učenika generacije. Povjerenstvo je kandidature predloženih učenika bodovalo prema Pravilima za izbor učenika generacije Srednje škole Mate Balote, pregledom dostavljene dokumentacije i relevantnih podataka o učenicima. Učenici koji nisu prihvatili kandidaturu i dostavili potrebnu dokumentaciju nisu bodovani.

Nakon provedenog bodovanja, za učenike generacije izabrani su:
· Lucas Fabac, za gimnazijske programe, učenik 4. OG, s ostvarenih 93,92 boda 
· Sara Bratanović, za strukovne programe, učenica 4. EK A, s ostvarenih 54 boda 

Učenici koji dobivaju priznanje ponos generacije jesu:
· 4. OG: Eva Barbara Janko, Mirza Hanić, Lea Filipović, Rea Thaqi, Hana Markov, Raul Labinac, Nika Arman i Nika Fornažar 
· 4. JG: Petra Injić, Anja Matković, Melani Mušković, Mari Krajcer, Natalija Popović i Nina Berneš 
· 4. EK A: Aurora Zancola 
· 4. EK B: Denise Batarelo 
· 4. P: Emanuel Vitasović i Alisa Okanović 
Učenica Alisa Okanović naknadno je predložena na sastanku Povjerenstva te je prijedlog jednoglasno prihvaćen.

Nastavničko vijeće primilo je izvješće Povjerenstva na znanje te je prijedlog o izboru učenika generacije i dodjeli priznanja ponos generacije jednoglasno prihvaćen.

Ad 5. Zamolbe
Ravnatelj je izvijestio članove Nastavničkog vijeća da su zaprimljene tri zamolbe te je svaka pojedinačno razmotrena.

1. Upis u 1. razred Srednje glazbene škole Poreč

Razmatrana je zamolba za upis učenice Rite Gulić u 1. razred Srednje glazbene škole Poreč, smjer Glazbenik klavirist, u Srednjoj školi Mate Balote Poreč. U zamolbi je navedeno da je učenica uspješno završila osnovnu glazbenu školu za klavir te da želi nastaviti svoje glazbeno obrazovanje. Tijekom školske godine 2025./2026. pohađala je 1. razred u Glazbenoj školi Ivana Matetića Ronjgova u Puli, ali se ispisala s namjerom upisa u Srednju glazbenu školu u Poreču te nije završila prvi razred u Puli. Također je navedeno da će učenica u školskoj godini 2026./2027. pohađati 2. razred opće gimnazije u Srednjoj školi Mate Balote Poreč. S obzirom na preseljenje i želju učenice da paralelno pohađa obje škole u istom gradu, podnesena je zamolba za upis u navedeni glazbeni smjer.

Ravnatelj je istaknuo da je učenica vrhunski klavijaturist te da bi u glazbenoj školi pohađala samo glazbene predmete. 

Nakon razmatranja zamolbe, Nastavničko vijeće je jednoglasno prihvatilo zamolbu za upis učenice Rite Gulić u 1. razred Srednje glazbene škole Poreč, smjer glazbenik klavirist.

2. Prelazak iz 1. razreda JG u Pazinu u 2. razred OG SŠ Mate Balote Poreč
Razmotrena je i zamolba učenice Romane Anić za prelazak iz 1. razreda JG, Pazin u 2. razred OG A Srednje škole Mate Balote Poreč.
Učenica je u školskoj godini 2025./2026. pohađala 1. razred jezične gimnazije u Pazinu. Tijekom nastavne godine upućena je na dopunski nastavni rad iz Matematike, a nakon završetka nastavnih obveza ostvarila je vrlo dobar opći uspjeh. Učenica od jeseni želi nastaviti školovanje u Srednjoj školi Mate Balote Poreč, u 2. razredu opće gimnazije.
Uvidom u nastavne predmete koje je učenica pohađala utvrđeno je da jedini predmet koji nije imala u prethodnom programu jest Informatika. Stoga je utvrđeno da učenica treba polagati razlikovni ispit iz nastavnog predmeta Informatika.
Za provedbu razlikovnog ispita iz Informatike imenuje se Povjerenstvo u sastavu:
1. Tanja Čeak 
2. Sandro Borčić 
3. Marina Zelenika 
Zamolba učenice Romane Anić dana je na glasovanje. Nastavničko vijeće prihvatilo je zamolbu većinom glasova, uz jedan glas protiv.
3. Ravnatelj upoznaje Nastavničko vijeće sa zamolbom za odobrenje prelaska učenice Naje Jugovac u Srednju školu Mate Balote Poreč, smjer opća gimnazija.
U zamolbi je navedeno da učenica trenutno završava 2. razred. Majka smatra kako bi učenici druga srednja škola pružila bolje uvjete za obrazovanje i razvoj. Kao razlog za prelazak navedena je želja da učenica u novoj školi dodatno napreduje te da joj promjena okoline i novi izazovi pomognu u osobnom i školskom razvoju.
Ravnatelj napominje da je zamolba stigla bez potrebne dokumentacije te da će se razmatrati na idućoj sjednici ako do tada stigne sva potrebna dokumentacija.
Ad 6. Razno
Ravnatelj je obavijestio članove Nastavničkog vijeća o nekoliko organizacijskih pitanja vezanih uz završetak nastavne godine i pripreme za sljedeću školsku godinu.
Ravnatelj je najavio sjednice stručnih vijeća za sljedeći tjedan.
Ravnatelj je podsjetio članove Nastavničkog vijeća na održavanje svečane promocije maturanata, koja će se održati u utorak, 7. srpnja 2026. godine u 19:00 sati u Hotelu Parentium. Pohvalio je primjer učenika koji su na obranu završnih radova došli primjereno i svečano odjeveni te naglasio da se takav pristup očekuje i na promociji. Zamolio je razrednike da učenike upute na primjereno odijevanje za svečanost. Također je upozorio na moguće poteškoće s parkiranjem te predložio da se učenici, prema potrebi, koriste parkiralištem kod Byblosa.
Razmotrena su tehnička pitanja vezana uz izradu pohvalnica za učenike, uključujući način izrade i potrebne materijale. 
Ravnatelj je zatim izvijestio članove Nastavničkog vijeća o organizaciji upisa u prvi razred. U upisno povjerenstvo imenovani su Fabijan Prević i stručna suradnica Maja Jugovac. Članovi Nastavničkog vijeća dodatno su obaviješteni o zaduženjima vezanima uz upise i rad povjerenstava prema tablici zaduženja.
Ravnatelj je izvijestio i o trenutačnom stanju prijava za upis u školskoj godini 2026./2027. Naveo je da upisi za planiranih šest razrednih odjela zasad teku dobro. Glazbena škola je popunjena, za program agrotehničar prijavljena su 22 učenika od predviđenih 24 mjesta, a za ekonomiste je 36 učenika iskazalo program kao prvi izbor. Istaknuto je i da se prijavljuju učenici s većim brojem bodova nego prethodnih godina. Za opću gimnaziju zaprimljene su 33 prijave, dok je za jezičnu gimnaziju zaprimljeno 7 prijava.
S obzirom na slabiji interes za jezičnu gimnaziju, ravnatelj je najavio da će škola podnijeti zamolbu za omogućavanje drugog upisnog roka. Napomenuo je da je sličan problem prisutan i u drugim okolnim školama, primjerice u Puli, Umagu i Pazinu.
Članovi Nastavničkog vijeća obaviješteni su i o planiranom izletu u Sloveniju, za koji je prijavljeno oko 30 djelatnika. Izlet je planiran za 9. srpnja 2026. godine, a točno vrijeme polaska bit će naknadno javljeno.
Postavljeno je i pitanje koji datum treba navesti na svjedodžbama učenika koji su bili upućeni na dopunski nastavni rad. Pojašnjeno je da se na svjedodžbe navodi datum 3. srpnja 2026. godine, budući da su toga dana na sjednici Nastavničkog vijeća potvrđene ocjene nakon dopunskog nastavnog rada.
Budući da više nije bilo pitanja ni prijedloga, sjednica je zaključena u 9:29.




PREDSJEDAVATELJ
sjednice Nastavničkog vijeća
Valter Baldaš
                                                                                                      
ZAPISNIČAR                                                                         
Ingrid Hrga                                                                               



Dostaviti:
1. Svim članovima nastavničkog vijeća
2. a.a.


























Nastavničko vijeće,  3. srpnja 2026.
Popis prisutnih članova

	Broj
	Ime i prezime

	1. 
	Patricia BAF BRATOVIĆ

	2. 
	Valter BALDAŠ

	3. 
	Manuela BAN

	4. 
	Sanja BANKO SIROTIĆ

	5. 
	Tihjana BELUŠIĆ KRAMARIĆ

	6. 
	Marina BENČIĆ MARTINČEVIĆ

	7. 
	Graciela BIĆANIĆ

	8. 
	Marina BLAŽEVIĆ

	9. 
	Suzana BOBAN

	10. 
	Sandro BORČIĆ

	11. 
	Josip BRAJKOVIĆ

	12. 
	Mirna BUNČIĆ

	13. 
	Marina ČANIĆ

	14. 
	Ivan ČEH

	15. 
	Emili ČERNEKA

	16. 
	Ivan ČUPIĆ

	17. 
	Andrea DEKOVIĆ

	18. 
	Danijela DELMORO

	19. 
	Danka HAJSEK ĐAKOVIĆ

	20. 
	Tina HORVAT

	21. 
	Ingrid HRGA

	22. 
	Dunja JANKO

	23. 
	Nikola JELIČIĆ

	24. 
	Anđelka JOVANOVIĆ MIHIĆ

	25. 
	Maja JUGOVAC

	26. 
	Ivana JURAKOVIĆ

	27. 
	Katarina JUSTIĆ

	28. 
	Marino KALAC

	29. 
	Laura KRAJCAR

	30. 
	Sanja LUJIĆ

	31. 
	Tomislav MAGLIČIĆ

	32. 
	Mirela MARKOVIĆ

	33. 
	Samanta MATKOVIĆ

	34. 
	Marija MIHATOVIĆ

	35. 
	Mišo MILINKOVIĆ

	36. 
	Orieta MILOVAN

	37. 
	Mihaela PERUŠKO

	38. 
	Anči RITOSSA BLAŽEVIĆ

	39. 
	Suzana ROŽA BRAJKOVIĆ

	40. 
	Tea SIROTIĆ

	41. 
	Helena ŠKUTIN MATIJAŠ

	42. 
	Majda UDOVIČIĆ

	43. 
	Marlena VITASOVIĆ ORBANIĆ

	44. 
	Miroslav VRANIĆ

	45. 
	Marina ZELENIKA

	46. 
	Julia ŽUFIĆ

	47. 
	Josip ŽUNTA

